CELEX: 32022R0490
Language: lt
Date: 2022-03-25 00:00:00
Title: Komisijos įgyvendinimo reglamentas (ES) 2022/490 2022 m. kovo 25 d. kuriuo dėl tam tikrų Turkijos kilmės sodinti skirtų Juglans regia L., Nerium oleander L. ir Robinia pseudoacacia L. augalų iš dalies keičiamas Reglamentas (ES) 2018/2019 ir dėl fitosanitarinių priemonių, taikomų tiems į Sąjungos teritoriją įvežamiems sodinti skirtiems augalams, iš dalies keičiamas Įgyvendinimo reglamentas (ES) 2020/1213

2022 3 28   
               
               
                  LT
               
               
                  Europos Sąjungos oficialusis leidinys
               
               
                  L 100/10
               
            
         KOMISIJOS ĮGYVENDINIMO REGLAMENTAS (ES) 2022/490
         2022 m. kovo 25 d.
         kuriuo dėl tam tikrų Turkijos kilmės sodinti skirtų Juglans regia L., Nerium oleander L. ir Robinia pseudoacacia L. augalų iš dalies keičiamas Reglamentas (ES) 2018/2019 ir dėl fitosanitarinių priemonių, taikomų tiems į Sąjungos teritoriją įvežamiems sodinti skirtiems augalams, iš dalies keičiamas Įgyvendinimo reglamentas (ES) 2020/1213
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 42 straipsnio 4 dalies trečią pastraipą,
         kadangi:
         
                     (1)
                  
                  
                     Komisijos įgyvendinimo reglamente (ES) 2018/2019 (2), remiantis preliminariu vertinimu, nustatytas didelės rizikos augalų, augalinių produktų ir kitų objektų sąrašas;
                  
               
                     (2)
                  
                  
                     Komisijos įgyvendinimo reglamentu (ES) 2018/2018 (3) nustatytos konkrečios taisyklės dėl tvarkos, kurios turi būti laikomasi siekiant atlikti Reglamento (ES) 2016/2031 42 straipsnio 4 dalyje nurodytą didelės rizikos augalų, augalinių produktų ir kitų objektų rizikos vertinimą;
                  
               
                     (3)
                  
                  
                     atlikus preliminarų vertinimą, į Įgyvendinimo reglamento (ES) 2018/2019 priedą kaip didelės rizikos augalai įtraukti 34 genčių ir vienos rūšies visų trečiųjų šalių kilmės sodinti skirti augalai, įskaitant Juglans L., Nerium L. ir Robinia L. genties augalus;
                  
               
                     (4)
                  
                  
                     pagal Reglamentą (ES) 2016/2031, jeigu remiantis rizikos vertinimu padaroma išvada, kad atitinkamos trečiosios valstybės, trečiųjų valstybių grupės arba trečiosios valstybės konkrečios zonos kilmės augalas, augalinis produktas ar kitas objektas kelia nepriimtiną su kenkėjais susijusią riziką, bet ta rizika gali būti sumažinta iki priimtino lygio taikant tam tikras priemones, Komisija turi tą augalą, augalinį produktą ar kitą objektą išbraukti iš Įgyvendinimo reglamento (ES) 2018/2019 priede nustatyto sąrašo ir jį įtraukti į Reglamento (ES) 2016/2031 41 straipsnio 2 dalyje nurodytą sąrašą;
                  
               
                     (5)
                  
                  
                     tas sąrašas pateiktas Komisijos įgyvendinimo reglamente (ES) 2020/1213 (4);
                  
               
                     (6)
                  
                  
                     2019 m. rugpjūčio 9 d. Turkija pateikė Komisijai prašymą leisti eksportuoti į Sąjungą dvejų metų neįsišaknijusius belapius skiepytus sodinti skirtus Juglans regia L. augalus, kurių skersmuo ties kamieno (stiebo) pagrindu yra ne didesnis kaip 2 cm. Prie šio prašymo buvo pridėtas atitinkamas techninių dokumentų rinkinys;
                  
               
                     (7)
                  
                  
                     2021 m. gegužės 19 d. Europos maisto saugos tarnyba (toliau – Tarnyba) patvirtino mokslinę nuomonę dėl su Turkijos kilmės sodinti skirtais Juglans regia L. augalais susijusios prekių rizikos vertinimo (5). Tarnyba nustatė, kad su tais sodinti skirtais augalais susiję kenkėjai yra Anoplophora chinensis, Euzophera semifuneralis, Garella musculana, Lasiodiplodia pseudotheobromae ir Lopholeucaspis japonica, įvertino dokumentų rinkinyje aprašytas tų kenkėjų keliamos rizikos mažinimo priemones ir tikimybę, kad augalai nėra užkrėsti tais kenkėjais;
                  
               
                     (8)
                  
                  
                     2019 m. lapkričio 27 d. Turkija pateikė Komisijai prašymą leisti eksportuoti į Sąjungą vienų–ketverių metų sodinti skirtus Nerium oleander L. augalus su auginimo terpe. Prie šio prašymo buvo pridėtas atitinkamas techninių dokumentų rinkinys;
                  
               
                     (9)
                  
                  
                     2021 m. kovo 25 d. Tarnyba priėmė mokslinę nuomonę dėl su Turkijos kilmės Nerium oleander L. augalais susijusios prekių rizikos vertinimo (6). Tarnyba nustatė, kad su tais sodinti skirtais augalais susijęs kenkėjas yra Phenacoccus solenopsis, įvertino dokumentų rinkinyje aprašytas to kenkėjo keliamos rizikos mažinimo priemones ir tikimybę, kad augalai nėra užkrėsti tuo kenkėju;
                  
               
                     (10)
                  
                  
                     2019 m. lapkričio 27 d. Turkija pateikė Komisijai prašymą leisti eksportuoti į Sąjungą trejų–septynerių metų neįsišaknijusius sodinti skirtus Robinia pseudoacacia L. augalus ir augalus auginimo terpėje. Prie šio prašymo buvo pridėtas atitinkamas techninių dokumentų rinkinys;
                  
               
                     (11)
                  
                  
                     2021 m. kovo 25 d. Tarnyba priėmė mokslinę nuomonę dėl su Turkijos kilmės Robinia pseudoacacia L. augalais susijusios prekių rizikos vertinimo (7). Tarnyba nustatė, kad su tais sodinti skirtais augalais susiję kenkėjai yra Anoplophora chinensis, Lopholeucapsis japonica ir Pochazia shantungensis, įvertino dokumentų rinkinyje aprašytas tų kenkėjų keliamos rizikos mažinimo priemones ir tikimybę, kad augalai nėra užkrėsti tais kenkėjais;
                  
               
                     (12)
                  
                  
                     remiantis tomis nuomonėmis, būtinosios tų kenkėjų keliamos rizikos mažinimo priemonės turėtų būti priimtos kaip fitosanitariniai importo reikalavimai, siekiant užtikrinti, kad fitosanitarinė rizika, susijusi su nurodytųjų augalų įvežimu į Sąjungą, būtų sumažinta iki priimtino lygio;
                  
               
                     (13)
                  
                  
                     todėl iš Įgyvendinimo reglamento (ES) 2018/2019 priedo turėtų būti išbraukti šie augalai: Turkijos kilmės iki dvejų metų neįsišakniję belapiai sodinti skirti Juglans regia L. augalai, kurių skersmuo ties kamieno (stiebo) pagrindu yra ne didesnis kaip 2 cm, Turkijos kilmės iki ketverių metų sodinti skirti Nerium oleander L. augalai ir Turkijos kilmės iki septynerių metų sodinti skirti Robinia pseudoacacia L. augalai, kurių skersmuo yra ne didesnis kaip 25 cm. Tie sodinti skirti augalai turėtų būti įtraukti Įgyvendinimo reglamento (ES) 2020/1213 priedą ir, jei taikoma, į jį turėtų būti įtrauktos būtinosios fitosanitarinės importo priemonės;
                  
               
                     (14)
                  
                  
                     dėl tuose dokumentų rinkiniuose Tarnybos nustatytų neaiškumų rizika, kylanti įvežant nurodytuosius augalus į Sąjungą, negali būti sumažinta iki priimtino lygio vien tik taikant Turkijos dokumentų rinkiniuose pasiūlytas priemones. Siekiant sumažinti fitosanitarinę riziką iki tokio lygio, turėtų būti reikalaujama, kad šie augalai būtų auginami kenkėjais neužkrėstose gamybos vietose, kartu taikant priemones, kurias Turkija jau pasiūlė dokumentų rinkiniuose;
                  
               
                     (15)
                  
                  
                     
                        Anoplophora chinensis ir Lopholeucaspis japonica yra įtraukti į Komisijos įgyvendinimo reglamento (ES) 2019/2072 (8) II priede pateiktą Sąjungos karantininių kenkėjų sąrašą. Euzophera semifuneralis, Garella musculana, Lasiodiplodia pseudotheobromae, Phenacoccus solenopsis ir Pochazia shantungensis dar nėra įtraukti į tą sąrašą, tačiau, atlikus papildomą išsamų rizikos vertinimą, jie gali atitikti įtraukimo į tą sąrašą sąlygas;
                  
               
                     (16)
                  
                  
                     pagal Reglamento (ES) 2016/2031 42 straipsnio 5 dalį rizikos vertinimas bus atliktas per pagrįstą laikotarpį. Tačiau, atsižvelgiant į importo paklausą, laikinosios fitosanitarinės priemonės Euzophera semifuneralis, Garella musculana, Lasiodiplodia pseudotheobromae, Phenacoccus solenopsis ir Pochazia shantungensis atžvilgiu yra būtinos ir tinkamos, kol bus baigtas rizikos vertinimas;
                  
               
                     (17)
                  
                  
                     siekiant laikytis įsipareigojimų pagal Pasaulio prekybos organizacijos sutartį dėl sanitarinių ir fitosanitarinių priemonių taikymo (9), tų prekių importas į Sąjungą turėtų būti pradėtas kuo greičiau. Todėl šis reglamentas turėtų įsigalioti trečią dieną po jo paskelbimo Europos Sąjungos oficialiajame leidinyje;
                  
               
                     (18)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2018/2019 pakeitimas
            Įgyvendinimo reglamento (ES) 2018/2019 priedas iš dalies keičiamas pagal šio reglamento I priedą.
         
         
            2 straipsnis
            Įgyvendinimo reglamento (ES) 2020/1213 pakeitimas
            Įgyvendinimo reglamento (ES) 2020/1213 priedas iš dalies keičiamas pagal šio reglamento II priedą.
         
         
            3 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 317, 2016 11 23, p. 4.
         
            (2)  2018 m. gruodžio 18 d. Komisijos įgyvendinimo reglamentas (ES) 2018/2019, kuriuo nustatomas laikinasis didelės rizikos augalų, augalinių produktų arba kitų objektų, apibrėžtų Reglamento (ES) 2016/2031 42 straipsnyje, sąrašas ir augalų, kuriuos įvežant į Sąjungą nereikalaujama fitosanitarinių sertifikatų, kaip nustatyta to reglamento 73 straipsnyje, sąrašas (OL L 323, 2018 12 19, p. 10).
         
            (3)  2018 m. gruodžio 18 d. Komisijos įgyvendinimo reglamentas (ES) 2018/2018, kuriuo nustatomos konkrečios taisyklės dėl tvarkos, kurios turi būti laikomasi siekiant atlikti didelės rizikos augalų, augalinių produktų ar kitų objektų, apibrėžtų Europos Parlamento ir Tarybos reglamento (ES) 2016/2031 42 straipsnio 1 dalyje, rizikos vertinimą (OL L 323, 2018 12 19, p. 7).
         
            (4)  2020 m. rugpjūčio 21 d. Komisijos įgyvendinimo reglamentas (ES) 2020/1213 dėl fitosanitarinių priemonių, taikomų tam tikriems į Sąjungą įvežti skirtiems augalams, augaliniams produktams ir kitiems objektams, išbrauktiems iš Įgyvendinimo reglamento (ES) 2018/2019 priedo (OL L 275, 2020 8 24, p. 5).
         
            (5)  EFSA PLH Panel (EFSA augalų sveikatos mokslinė grupė), Scientific Opinion on the Commodity risk assessment of Juglans regia plants from Turkey. EFSA Journal 2021;19(6):6665, 99 pp. https://doi.org/10.2903/j.efsa.2021.6665.
         
            (6)  EFSA PLH Panel (EFSA augalų sveikatos mokslinė grupė), Scientific Opinion on the commodity risk assessment of Nerium oleander plants from Turkey. EFSA Journal 2021;19(5):6569, 34 pp. https://doi.org/10.2903/j.efsa.2021.6569.
         
            (7)  EFSA PLH Panel (EFSA augalų sveikatos mokslinė grupė), Scientific Opinion on the commodity risk assessment of Robinia pseudoacacia plants from Turkey. EFSA Journal 2021;19(5):6568, 54 pp. https://doi.org/10.2903/j.efsa.2021.6568.
         
            (8)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).
         
            (9)  Pasaulio prekybos organizacijos sutartis dėl sanitarinių ir fitosanitarinių priemonių taikymo (priimta 1994 m. balandžio 15 d., įsigaliojo 1995 m. sausio 1 d., 1867 UNTS 493 (SFP sutartis).
      
      
         
            I PRIEDAS
            Įgyvendinimo reglamento (ES) 2018/2019 priedo 1 punkto lentelės antra skiltis „Aprašymas“ iš dalies keičiama taip:
            
                        1)
                     
                     
                        
                           Juglans L. skirtas įrašas pakeičiamas taip:
                        „Juglans L., išskyrus Turkijos kilmės iki dvejų metų neįsišaknijusius belapius sodinti skirtus Juglans regia L. augalus, kurių skersmuo ties kamieno (stiebo) pagrindu yra ne didesnis kaip 2 cm“;
                     
                  
                        2)
                     
                     
                        
                           Nerium L. skirtas įrašas pakeičiamas taip:
                        „Nerium L., išskyrus Turkijos kilmės iki ketverių metų sodinti skirtus Nerium oleander L. augalus“;
                     
                  
                        3)
                     
                     
                        įrašas „Robinia, išskyrus Izraelio kilmės neįsišaknijusius vegetacinėje ramybės būsenoje esančius skiepytus sodinti skirtus Robinia pseudoacacia L. augalus, kurių skersmuo ne didesnis nei 2,5 cm“ pakeičiamas taip:
                        „Robinia L., išskyrus Izraelio kilmės neįsišaknijusius vegetacinėje ramybės būsenoje esančius skiepytus sodinti skirtus Robinia pseudoacacia L. augalus, kurių skersmuo ne didesnis nei 2,5 cm, ir kitus Turkijos kilmės iki septynerių metų sodinti skirtus Robinia pseudoacacia L. augalus, kurių skersmuo yra ne didesnis kaip 25 cm“.
                     
                  
      
      
         
            II PRIEDAS
            Įgyvendinimo reglamento (ES) 2020/1213 priedas iš dalies keičiamas taip:
            
                        1)
                     
                     
                        po įrašo „Neįsišakniję sodinti skirtų Jasminum polyanthum Franchet augalų auginiai“ įterpiami šie įrašai:
                        
                                    Augalai, augaliniai produktai ar kiti objektai
                                 
                                 
                                    KN kodas
                                 
                                 
                                    Trečiosios kilmės valstybės
                                 
                                 
                                    Priemonės
                                 
                              
                                    „Iki dvejų metų neįsišakniję belapiai sodinti skirti Juglans regia L. augalai, kurių skersmuo ties kamieno (stiebo) pagrindu yra ne didesnis kaip 2 cm.
                                 
                                 
                                    ex 0602 20 20 
                                 
                                 
                                    Turkija
                                 
                                 
                                    
                                                a)
                                             
                                             
                                                Oficialus patvirtinimas, kad:
                                                
                                                            (i)
                                                         
                                                         
                                                            augalai nėra užkrėsti Euzophera semifuneralis, Garella musculana ir Lasiodiplodia pseudotheobromae;
                                                         
                                                      
                                                            (ii)
                                                         
                                                         
                                                            nuo viso augalų auginimo ciklo pradžios, tinkamu laiku atliekant oficialias patikras, gamybos vietos dalis buvo pripažinta neužkrėsta Euzophera semifuneralis, Garella musculana ir Lasiodiplodia pseudotheobromae;
                                                         
                                                      
                                                            (iii)
                                                         
                                                         
                                                            nustatyta sistema, kuria siekiama užtikrinti, kad skiepijimo ir genėjimo įrankiai prieš juos įvežant į kiekvieną gamybos vietos dalį būtų dezinfekuoti, kad nebūtų užkrėsti Lasiodiplodia pseudotheobromae, o skiepyti arba genėti augalai būtų atitinkamai apdoroti, kad Lasiodiplodia pseudotheobromae nepatektų per įpjovimus ir
                                                         
                                                      
                                                            (iv)
                                                         
                                                         
                                                            prieš pat eksportą atlikta oficiali augalų krovinių patikra, visų pirma augalų kamienų (stiebų) ir šakų, siekiant aptikti Euzophera semifuneralis ir Garella musculana, o patikrai atrinktų augalų kiekis buvo toks, kad būtų galima nustatyti bent 1 % užsikrėtimo lygį esant 99 % pasikliovimo lygiui, taip pat oficiali augalų krovinių patikra siekiant aptikti Lasiodiplodia pseudotheobromae, įskaitant atsitiktinę augalų atranką ir tyrimus.
                                                         
                                                      
                                          
                                                b)
                                             
                                             
                                                Tų augalų fitosanitarinių sertifikatų skiltyje „Papildoma deklaracija“ pateikiama ši informacija:
                                                
                                                            (i)
                                                         
                                                         
                                                            toks patvirtinimas: „Šis krovinys atitinka Įgyvendinimo reglamento (ES) 2020/1213 nuostatas“;
                                                         
                                                      
                                                            (ii)
                                                         
                                                         
                                                            nurodomos registruotos gamybos vietos dalys.“
                                                         
                                                      
                                          
                              
                                    „Iki ketverių metų sodinti skirti Nerium oleander L. augalai.
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Turkija
                                 
                                 
                                    
                                                (a)
                                             
                                             
                                                Oficialus patvirtinimas, kad:
                                                
                                                            (i)
                                                         
                                                         
                                                            augalai nėra užkrėsti Phenacoccus solenopsis;
                                                         
                                                      
                                                            (ii)
                                                         
                                                         
                                                            nuo augalų auginimo ciklo pradžios, tinkamu laiku atliekant oficialias patikras, gamybos vietos dalis buvo pripažinta neužkrėsta Phenacoccus solenopsis ir
                                                         
                                                      
                                                            (iii)
                                                         
                                                         
                                                            prieš pat eksportą atlikta oficiali augalų krovinių patikra, siekiant aptikti Phenacoccus solenopsis, o patikrai atrinktų augalų kiekis buvo toks, kad būtų galima nustatyti bent 1 % užsikrėtimo lygį esant 99 % pasikliovimo lygiui.
                                                         
                                                      
                                          
                                                (b)
                                             
                                             
                                                Tų augalų fitosanitarinių sertifikatų skiltyje „Papildoma deklaracija“ pateikiama ši informacija:
                                                
                                                            (i)
                                                         
                                                         
                                                            toks patvirtinimas: „Šis krovinys atitinka Įgyvendinimo reglamento (ES) 2020/1213 nuostatas“;
                                                         
                                                      
                                                            (ii)
                                                         
                                                         
                                                            nurodomos registruotos gamybos vietos dalys.“
                                                         
                                                      
                                          
                              
                  
                        2)
                     
                     
                        Po įrašo „Neįsišakniję vegetacinėje ramybės būsenoje esantys skiepyti sodinti skirti Robinia pseudoacacia, augalai, kurių skersmuo ne didesnis nei 2,5 cm“ įterpiamas šis įrašas:
                        
                                    Augalai, augaliniai produktai ar kiti objektai
                                 
                                 
                                    KN kodas
                                 
                                 
                                    Trečiosios kilmės valstybės
                                 
                                 
                                    Priemonės
                                 
                              
                                    „Iki septynerių metų sodinti skirti Robinia pseudoacacia L. augalai, kurių skersmuo yra ne didesnis kaip 25 cm.
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Turkija
                                 
                                 
                                    
                                                (a)
                                             
                                             
                                                Oficialus patvirtinimas, kad:
                                                
                                                            (i)
                                                         
                                                         
                                                            augalai nėra užkrėsti Pochazia shantungensis;
                                                         
                                                      
                                                            (ii)
                                                         
                                                         
                                                            nuo augalų auginimo ciklo pradžios, tinkamu laiku atliekant oficialias patikras, gamybos vietos dalis buvo pripažinta neužkrėsta Pochazia shantungensis ir
                                                         
                                                      
                                                            (iii)
                                                         
                                                         
                                                            prieš pat eksportą atlikta oficiali augalų krovinių patikra, siekiant aptikti Pochazia shantungensis o patikrai atrinktų augalų kiekis buvo toks, kad būtų galima nustatyti bent 1 % užsikrėtimo lygį esant 99 % pasikliovimo lygiui.
                                                         
                                                      
                                          
                                                (b)
                                             
                                             
                                                Tų augalų fitosanitarinių sertifikatų skiltyje „Papildoma deklaracija“ pateikiama ši informacija:
                                                
                                                            (i)
                                                         
                                                         
                                                            toks patvirtinimas: „Šis krovinys atitinka Įgyvendinimo reglamento (ES) 2020/1213 nuostatas“;
                                                         
                                                      
                                                            (ii)
                                                         
                                                         
                                                            nurodomos registruotos gamybos vietos dalys.“